JY LEES NOU Rozanne McKenzie: ‘Dit was die laagste punt in my lewe’
Rozanne by Media24 en NB-uitgewers se 2018-boekpryse.
Nageboortelike depressie, ’n baba met koliek, hare wat uitval. So gaan die lys aan van alles wat die televisie- en radiopersoonlikheid Rozanne McKenzie byna geknak het.
Sy het ’n punt in haar lewe bereik waar sy op haar laagste was.
Rozanne het een oggend opgestaan en ’n foto van haarself geneem om die draaipunt in haar lewe te onthou. Die punt waar sy die besluit geneem het om terug te veg.
En vandag lyk en voel sy beter as ooit.
Rozanne het Sondagoggend ’n hartroerende boodskap op Instagram en Facebook gedeel en ’n foto geplaas wat op 26 Februarie 2018 geneem is.
Volgens die inskrywing was dit die laagste punt wat sy in haar lewe bereik het.
Die televisieprogram waarvoor ek gewerk en baie geniet het, se kontrak is nie hernu nie en my hart was gebreek. My hare het uitgeval en ek kon nie meer die gesig in die spieël verdra nie.
Die boodskap lees: “Hierdie foto is op 26 Februarie vanjaar geneem. Ek het geweet ek moet die oomblik vasvang, want dit was die laagste punt wat ek in my lewe bereik het.
Ek het ’n pragtige, gesonde babadogtertjie gehad wat nie wou slaap nie en sy het met koliek gesukkel. My driejarige se potjiedissipline en gedrag by die skool het verswak.
Dit het gevoel asof ek elke liewe dag as ’n ma misluk het.
"Ons geliefde baba-oppasser, wat vandat James agt weke oud was deel was van ons gesin, was besig om weens tuberkulose te sterf. Die televisieprogram waarvoor ek gewerk en baie geniet het, se kontrak is nie hernu nie en my hart was gebreek. My hare het uitgeval en ek kon nie meer die gesig in die spieël verdra nie.
"Ek het altyd gedink ek moet sterk wees en dinge op my eie doen. Dit het maande lank aan my gevreet.
"Op hierdie dag het ek besluit om hulp te vra en my hele lewe het verander.
"Met die ondersteuning van Chris, my ma en ’n handjie vol goeie vriende het ek dit deur hierdie donker tyd gemaak en kan ek nou na hierdie foto kyk en besef hoe ver ek gevorder het.
"Ek moet steeds elke dag ’n besluit neem om op die positiewe te fokus. Deur weer te begin oefen en gesond te eet, het ’n groot verskil gemaak.
"Moenie alleen ly nie. Kry hulp. En moenie alles glo wat jy op The Gram (Instagram) sien nie. Dankie, Jo Lurie (van #TheGramSham), dat jy ons aanmoedig om die werklikheid ook te deel.”
REAL TALK: #TheGramSham This photo was taken on 26 February this year. I knew I had to document it, because I was at the lowest point I’d ever been in my life: •I had a beautiful healthy baby girl, who had colic and wouldn’t sleep. •My three-year old had regressed with his potty training and behaviour at school. I felt like I’d failed as a mother EVERY SINGLE DAY. •Our beloved nanny, who had been with us since James was 8 weeks old was dying of TB. •The TV show that I loved to work on wasn’t renewed and I was heartbroken. •My hair was falling out and I couldn’t bear to look at the mess I was in the mirror. I thought I always had to be strong and that I had to do everything on my own. It ate me up for months. On this day, I decided to ask for help and my whole life changed. With the support of Chris, my mom and a few dear friends I made it through this dark patch and I can now look at this picture and see how far I’ve come. Every day is still a decision to focus on the good stuff. Getting back into training and eating healthier made a big difference. Don’t suffer alone. Get help. And DON’T believe everything you see on The Gram! Thank you @thejolurie for encouraging us to show the real stuff too. ??
A post shared by Rozanne McKenzie (@rozmckinsta) on Jun 16, 2018 at 1:19am PDT
Rozanne het aan Huisgenoot gesê sy voel goed en is dankbaar vir die dag toe sy by haar dokter gesit “en net begin huil” het.
“Toe ek praat oor hoe ek voel, kon ek op die positiewe begin fokus. Ek het my hare gesny (een van die beste besluite van my lewe), ek het beter begin eet, weer begin oefen en met die mense om my begin praat oor my gevoelens,” vertel sy.
Sy glo dit is veral die sosiale media wat ’n mens se selfbeeld kan onderkry.
“So baie mense dink dit wat ons op Instagram plaas, is die waarheid, maar dit is nie altyd hoe dinge in die regte lewe is nie.”
Sy glo daarin om oop en eerlik in die sosiale media te wees en deel graag foto’s oor die vordering wat sy in haar oefenroetine maak.
A breakthrough today at @switchplaygroundonmain. Such a great session. I’ve never felt fitter or stronger. I’ve also never smelled worse. ?? @ironimagebymerryl is definitely going to see this she’s going to break me tomorrow morning. ?? ???????????? #progress #switchplayground #switchplaygroundonmain #strong #healthy #fitmom #ineedashower
A post shared by Rozanne McKenzie (@rozmckinsta) on Jun 10, 2018 at 1:10am PDT
Rozanne en haar man, die musikant Chris Bishop, het twee kinders. Haar seuntjie, James, is drie jaar oud en haar dogtertjie, Fallon Ann, nege maande.
Meer oor: instagam| geboorte| bekendes| depressie